شەفەق نیوز/ دەسەڵاتەیل چینی وتن: پارچەیل مووشەکەگە کەفتنە
ناوچەی هێڵ ریژی ٢٧،٤٧ پلە خوەرهەڵات و هێڵ پانی ٢،٦٥ باکوور.
وەگورەی تەلەفزیۆن فەرمی؛ مووشەک لۆنگ مارچ بی ٥ کەفتە بان
دەریای عەرەو.
میدیایل راگەیانن چین نشان دان ک نشانەیل کەفتن پارچەیل مووشەکەگە
کەفتنە ناوچەی باشوور خوەرائاوای هیند و سریلانکا.
وتنیش؛ پارچەیل مووشەکە چینیەگە کەفتنە ناو دەریای عەرەو
و گشت پارچەیلی لەوەخت داوەزینی داغان بوین.
میدیایل راگەیانن فەرمی چین لە زوان ئەندازیاری ئاسمانی چینی
وت: لە ساعەت ١٠:٢٤ شەوەکی وە وەخت پەکین (٢:٢٤ وەوەخت گرینچش) بەشەیلیگ لە مووشەکەگە
هاتنە ناو تووکڵ زەوی و کەفتنە ناوچەیگ لە هێڵ دریژی ٧٢،٤٧ پلە خوەرهەڵات و هێڵ پانی
٢،٦٥ باکوور.
نوسینگەگە وتیش: فرەی پارچەیلی لە تووکڵ زەوی سزیان.
